
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

3 Μαρτίου 2009 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Χαρακτηρισμός ως ιστορικού τόπου του χώρου 

θυσίας στους Ρωγούς Καλαβρύτων ν. Αχαίας. 1 

Τροποποίηση Ρυμοτομικού Σχεδίου πόλεως στο Ο.Τ. 

54 του Δ.Δ. Ηρακλείου του Δήμου Λαγκαδά Νομού 

Θεσσαλονίκης. 2 

Χαρακτηρισμός χώρου αθλητικών εγκαταστάσεων 
στο Δ.Δ. Γοργοβιτών του Δήμου Παλαμά Ν. 

Καρδίτσας. 3 

Ανάκληση δημοσίευσης της υτί αριθμ. 111/2008 απόφασης 
του Δημοτικού Συμβουλίου Ορμύλιας. 4 


ΑΠΟΦΑΣΕΙ Σ 

Αριθμ. ΥΠΠΟ/ΔΝΣΑΚ/115474/2872π.ε. (1) 


Χαρακτηρισμός ως ιστορικού τόπου του χώρου θυσί¬ 
ας στους Ρωγούς Καλαβρύτων ν. Αχαίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του π.δ. 63/2005 (ΦΕΚ 98/Α/22.4.2005) «Κωδικοποί¬ 
ηση της Νομοθεσίας για την Κυβέρνηση και τα Κυνερ- 
νητικά Όργανα». 

β) Το π.δ. 4/2009 (ΦΕΚ Α2/8.1.2009) «Διορισμός Υπουρ¬ 
γών και Υφυπουργών». 

γ) Το ν. 3028/2002 (Φ.Ε.Κ. 153/Α/28.6.2002) «Για την 
προστασία των Αρχαιοτήτων και εν γένει της Πολιτι¬ 
στικής Κληρονομιάς». 

δ) Του ν. 2039/1992 (Φ.Ε.Κ. 61/Α/13.4.1992) «περί Κύρωσης 
της Σύμβασης για την προστασία της Αρχιτεκτονικής 
Κληρονομιάς της Ευρώπης». 

ε) Του π.δ. 191/2003 (ΦΕΚ 146/Α/13.6.2003) «Οργανισμός 
Υπουργείου Πολιτισμού» 


2. Τηνυπ’αριθμ.ΥΠΠΟ/ΔΟΕΠΥ/ΤΠΟΝΥΣ/15/3696/20.1.2004 
υπουργική απόφαση «Μεταβίβαση αρμοδιοτήτων του 
Υπουργού Πολιτισμού στις Περιφερειακές....» (ΦΕΚ 70/ 
Β/20.1.2004) καθώς και την υπ’ αριθμ. ΥΠΠΟ/ΔΟΕΠΥ/ 
ΤΠΌΝΥΣ/14/3698/20.1.2004 υπουργική απόφαση «Οργά¬ 
νωση και λειτουργία των Συμβουλίων του ν. 3028/2002» 
ΦΕΚ 70/Β/20.1.2004). 

3. Την εισήγηση της Διεύθυνσης Νεότερης και Σύγχρο¬ 
νης Αρχιτεκτονικής Κληρονομιάς και τα λοιπά στοιχεία 
του φακέλου. 

4. Την ομόφωνη γνωμοδότηση του Κεντρικού Συμ¬ 
βουλίου Νεοτέρων Μνημείων, με αριθμό Πρακτικού 
25/6.11.2008, αποφασίζουμε: 

Χαρακτηρίζουμε ως ιστορικό τόπο, σύμφωνα με τις 
διατάξεις των άρθρων 16 και 2, παρ. δ, του ν. 3028/2002, 
του χώρου θυσίας στους Ρώγους Καλαβρύτων, ν. Αχαίας, 
όπως αυτός ορίζεται με τα σημεία - συντεταγμένες ορί¬ 
ων (1,10, 33, 36, 39, 45, 58, 70, 73, 97,128,137,191, 3, 28, 34, 
37,41, 51, 60, 71, 86,105,130,138, 9, 29, 35, 38, 43, 56, 62, 72, 
89,123,131,169) στο τοπογραφικό διάγραμμα της Δ/νσης 
Τοπογραφικής Νομαρχιακής Αυτοδιοίκησης Αχαίας με 
ημερομηνία 27.3.2008 εντός του οποίου περιλαμβάνονται 
I. Ναός, μνημείο - μαυσωλείο, το σχολείο, και το νεκροτα¬ 
φείο, συνολικής έκτασης 4.322,10 τ.μ. μονογράφεται από 
τον προεδρεύοντα του Συμβουλίου, διότι στο χώρο αυτό 
διαδραματίστηκαν εξαιρετικά σημαντικά ιστορικά γεγο¬ 
νότα με την ομαδική εκτέλεση των ανδρών του χωριού, 
από τα γερμανικά στρατεύματα στις 8.12.1943. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Φεβρουάριου 2009 

Ο ΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

Αριθμ. 29/65277/ΠΣΚ/1184/ΠΕ (2) 

Τροποποίηση Ρυμοτομικού Σχεδίου πόλεως στο Ο.Τ. 
54 του Δ.Δ. Ηρακλείου του Δήμου Λαγκαδά Νομού 
Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις των άρθρων 152, 153 και 154 του π.δ. 
της 14/27.7.1999 «Κώδικας Βασικής Πολεοδομικής Νομο¬ 
θεσίας» (ΦΕΚ 580 Δ'), όπως ισχύουν. 

2. Τις διατάξεις του άρθρου 29 του ν. 2831/2000 «τρο¬ 
ποποίηση των διατάξεων του ν. 1577/1985 (Γενικός Οι¬ 
κοδομικός Κανονισμός) και άλλες πολεοδομικές δια¬ 
τάξεις» όπως αντικαταστάθηκαν με το άρθρο 10 του 
ν. 3044/2002 «Μεταφορά Συντελεστή Δόμησης κ.λπ.» 
(ΦΕΚ 197 Α'). 

3. Το π.δ. 30/1996 «Κώδικας Νομαρχιακής Αυτοδιοίκη¬ 
σης» (ΦΕΚ 21 Α') και ιδίως το άρθρο 63 για την αναπλή- 
ρωση των Νομαρχών. 

4. Την υπ’ αριθμ. 21/31.3.1995 απόφαση του Νομαρχια¬ 
κού Συμβουλίου Θεσσαλονίκης «Οργανισμός Εσωτερικής 
Υπηρεσίας της Νομαρχιακής Αυτοδιοίκησης Θεσσαλο¬ 
νίκης» (ΦΕΚ 392 Β'/11.4.1995), όπως ισχύει. 

5. Την υπ’ αριθμ. 10/οικ.38187/17.11.2008 απόφαση Νομάρχη 
«Μεταβίβαση αρμοδιοτήτων στον αρμόδιο Αντινομάρχη 
Πολεοδομίας και Πρόεδρο της Νομαρχιακής Επιτροπής 
Χωροταξίας - Πολεοδομίας» (ΦΕΚ 2404 Β'/08). 

6. Το Διάγραμμα Διανομής οικοπέδων του Υπουργείου 
Γεωργίας του οικισμού Ηρακλείου του 1973. 

7. Την υπ’ αριθμ. 180/08 απόφαση του Δημοτικού Συμ¬ 
βουλίου Λαγκαδά ύστερα από την 3/08 απόφαση του 
Τοπικού Συμβουλίου Δ.Δ. Ηρακλείου. 


8. Την υπ’ αριθμ. 13 (συνεδρία 2η της 27.1.2009) πράξη 
του Συμβουλίου Χωροταξίας Οικισμού και Περιβάλλο¬ 
ντος Νομού Θεσσαλονίκης μετά την από 21.1.2009 εισή¬ 
γηση του Τμήματος Πολεοδομικών Σχεδίων και Κανόνων 
της Δ/νσης Πολεοδομίας Θεσσαλονίκης. 

9. Τις διατάξεις του άρθρου 90 του π.δ/τος 63/2005 
(ΦΕΚ 98Α) «Κωδικοποίηση της Νομοθεσίας για την Κυ¬ 
βέρνηση και τα κυβερνητικά όργανα» και τη διαπίστωση 
ότι οι υπό έγκριση ρυθμίσεις δεν περιλαμβάνουν διατά¬ 
ξεις κανονιστικού χαρακτήρα συνεπαγόμενες δαπάνη 
σε βάρος του Κρατικού Προϋπολογισμού ή του Δήμου 
Λαγκαδά. 

10. Τη διαπίστωση ότι οι εγκρινόμενες ρυθμίσεις τη¬ 
ρούν τις προϋποθέσεις που θέτει η παρ. 4 του άρθρου 
29 του ν. 2831/2000 όπως ισχύει, αποφασίζουμε: 

1. Εγκρίνεται η τροποποίηση του Ρυμοτομικού Σχεδίου 
πόλεως στο Ο.Τ. 54 του Δ.Δ. Ηρακλείου του Δήμου 
Λαγκαδά Νομού Θεσσαλονίκης όπως απεικονίζεται 
στο τοπογραφικό διάγραμμα 1:500 που συνοδεύει την 
παρούσα εισήγηση με: 

α. τη διάνοιξη οδού στο εσωτερικό του υπόψη Ο.Τ. 

β. τη διάσπαση του Ο.Τ. 54 σε δύο νέα Ο.Τ. με αριθ¬ 
μούς 54 και 54Α. 

2. Η απόφαση αυτή και το διάγραμμα που τη συνο¬ 
δεύει με ευθύνη του Τ.Π.Σ.Κ. της Διεύθυνσης Πολεοδο¬ 
μίας Θεσσαλονίκης να δημοσιευθεί στην Εφημερίδα 
της Κυβερνήσεως και η ισχύς της να αρχίσει από τη 
δημοσίευσή της. 

Θεσσαλονίκη, 11 Φεβρουάριου 2009 

Με εντολή Νομάρχη 
Ο Αντινομάρχης 
ΙΩΑΝΝΗΣ ΑΓΓΟΥΡΑΣ 

Αριθμ. 2989/08 (3) 

Χαρακτηρισμός χώρου αθλητικών εγκαταστάσεων στο 
Δ.Δ. Γοργοβιτών του Δήμου Παλαμά Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1) Τις διατάξεις του ν.δ/τος της 17.7.23 (ΦΕΚ 228/Α') 
«περί σχεδίων πόλεων κ,λπ.», όπως μεταγενέστερα τρο¬ 
ποποιήθηκε και συμπληρώθηκε και δη τα άρθρα 3 και 
70 αυτού. 

2) Τις διατάξεις του άρθρου 8 του ν. 3200/1955 (ΦΕΚ 
97/Α'). 

3) Τις διατάξεις του άρθρου 10 του ν. 3044/2002 (ΦΕΚ 
197/Α') σύμφωνα με το οποίο τροποποιήθηκε το άρθρο 
29 του ν. 2831/2000 (ΦΕΚ 140/Α'). 

4) Τις διατάξεις του ν. 2218/1994 (ΦΕΚ 90/Α') «περί 
ιδρύσεως Νομαρχιακής Αυτοδιοικήσεως κ.λπ.» όπως 
μεταγενέστερα τροποποιήθηκε, συμπληρώθηκε και 
σήμερα ισχύει. 

5) Την υπ’ αριθμ. 2261/24.4.1986 (ΦΕΚ 695/Δ'/26.8.1986) 
απόφαση του Νομάρχη Καρδίτσας, με την οποία οριοθε- 
τήθηκε ο οικισμός των Γοργοβιτών του Δήμου Παλαμά 
ν. Καρδίτσας. 

6) Την υπ’ αριθμ. 243/2006 απόφαση του Δημοτικού 
Συμβουλίου του Δήμου Παλαμά, με την οποία γνωμο- 
δοτεί για το χαρακτηρισμό χώρου, ως χώρο αθλητι¬ 


κών εγκαταστάσεων, εντός των ορίων του οικισμού των 
Γ οργοβιτών. 

7) Την υπ’ αριθμ. 362/07/28.5.2008 εισήγηση της Δ/νσε- 
ως Πολεοδομίας προς το ΣΧΟΠ Ν.Α. Καρδίτσας. 

8) Την υπ’ αριθμ. 16/2008 σύμφωνη γνωμοδότηση του 
ΣΧΟΠ Ν.Α. Καρδίτσας. 

9) Το γεγονός ότι με την απόφαση αυτή δεν προκαλεί- 
ται δαπάνη εις βάρος του κρατικού προϋπολογισμού. 

Επειδή 

Ο οικισμός των Γ οργοβιτών στερείται χώρου αθλητι¬ 
κών εγκαταστάσεων, ο δε προτεινόμενος χώρος κρίνε- 
ται κατάλληλος και δεν επηρεάζει το φυσικό περιβάλ¬ 
λον, αποφασίζουμε: 

Χαρακτηρίζουμε το χώρο, όπως αυτός φαίνεται στο 
από 22.9.2006 τοπογραφικό διάγραμμα, που συντάχθηκε 
απ’ το Δήμο Παλαμά και συνοδεύει την παρούσα και ο 
οποίος ευρίσκεται εντός των ορίων του οικισμού των 
Γ οργοβιτών, ως χώρο αθλητικών εγκαταστάσεων. 

Η απόφαση αυτή συνοδεύεται από ένα τοπογραφικό 
διάγραμμα, να δημοσιευθεί στην Εφημερίδα της Κυ- 
βερνήσεως, η δε ισχύς της αρχίζει από την ημέρα της 
δημοσιεύσεώς της στην Εφημερίδα της Κυβερνήσεως. 

Καρδίτσα, 11 Φεβρουάριου 2009 

Ο Νομάρχης 
ΦΩΤΙΟΣ ΑΛΕΞΑΚΟΣ 




ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


965 























966 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. 589 (4) 

Ανάκληση δημοσίευσης της υπ’ αριθμ. 111/2008 
απόφασης του Δημοτικού Συμβουλίου Ορμύλιας. 

Ανακαλείται η δημοσίευση της υπ’ αριθμ. 111/2008 
απόφασης του Δημοτικού Συμβουλίου Ορμύλιας (Τεύ¬ 


χος Α.Α. και Π.Θ. 311/24.7.2008), καθώς εκ παραδρομής 
εστάλη και δεν έπρεπε να δημοσιευθεί. 

Ορμύλια, 12 Φεβρουάριου 2009 
Ο Δήμαρχος 

ΕΛΕΥΘΕΡΙΟΣ ΣΤΑΜΟΥΔΗΣ 

